Да тэмы Чэмпіянату сьвету па футболе Папа зьвяртаўся з першага дня спаборніцтваў, адзначыўшы, што футбол гэта школа будаваньня міру і згоды паміж народамі. “Я жадаю ўсім цудоўнага футбольнага Мундыялю, спаборніцтваў у духу сапраўднага братэрства”, — напісаў ён месяц таму ў сваім Твітары. Больш яскрава ён выказаўся ў сваім відэа-пасланьні, якое паказала бразільскае тэлебачаньне. Сьвяты Айцец пажадаў адмовіцца ад эгаізму, расізму і нецярпімасьці. Ён нагадаў, што футбол зьяўляецца “школай умацаваньня культуры сустрэчы, згоды і міру паміж народамі”.